Përgjigje 17

Prokuroria e Posaçme Kundër Korrupsionit dhe Krimit të Organizuar Tiranë, ka vënë në dijeni Kolegjin e Posacëm të Apelimit për marrjen në cilësinë e së pandehurës, komisioneren e Komisionit të Pavarur të Kualifikimit, znj. \*\*\*.

Lidhur me kërkesën tuaj për fillimin e procedimit disiplinor për komisioneren Etleda Çiftja, ju informojmë se vetëm subjektet e përcaktuar në piken 1, të nenit 17 të ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, - çdo komisioner për komisionerët; çdo gjyqtar për gjyqtarët e Kolegjit të Posaçëm të Apelimit; çdo vëzhgues ndërkombëtar për Komisionerin Publik, komisionerin dhe gjyqtarin e Kolegjit të Apelimit - mund të kërkojnë fillim hetimi disiplinor, sipas procedurave të përcaktuara në po këtë nen.

Parë nën dritën e nenit 17, pika 1/a e ligjit 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, si dhe në referencë të pikës 2 të nenit 17, të po këtij ligji, informojmë se pranë Kolegjit të Posaçëm të Apelimit nuk rezulton të jetë depozituar ndonjë kërkesë me shkrim për fillim hetimi disiplinor.